
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 344 


ΑΠΟΦΑΣΕΙΣ 

Αριθμ. 3462/2 _ 

Μορφή, περιεχόμενο και χρήση τυποποιημένων 
χειρόγραφων εντύπων και ηλεκτρονικών εφαρ¬ 
μογών Δελτίων Ελέγχου Σώματος Επιθεώρησης 
Εργασίας (Σ.ΕΠ.Ε.) 

Η ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. του Κώδικα Νομοθεσίας για την Κυβέρνηση και τα 
Κυβερνητικά Όργανα, όπως κυρώθηκε και ισχύει με το 
άρθρο πρώτο του π.δ. 63/2005 (ΦΕΚ Α' 98) και ιδίως την 
περίπτωση δ του άρθρου 41 και τα άρθρα 50 και 90, 

2. του άρθρου 27 του ν.4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών Οργάνων και λοιπές διατάξεις» (ΦΕΚ Α' 29), 

3. του π.δ.125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210), 

4. του π.δ. 113/2014 «Οργανισμός του Υπουργείου 
Εργασίας, Κοινωνικής Ασφάλισης και Πρόνοιας» (ΦΕΚ 
ΑΊ80), 

5. του άρθρου 16του ν. 3996/2011 «Αναμόρφωση του 
Σώματος Επιθεωρητών Εργασίας, ρυθμίσεις θεμάτων 
Κοινωνικής Ασφάλισης και άλλες διατάξεις» (ΦΕΚ Α' 170), 
όπως ισχύει και ιδίως τις παραγράφους 1 και 3 αυτού, 

6. του ν. 3979/2011 «Για την ηλεκτρονική διακυβέρ¬ 
νηση και λοιπές διατάξεις» (ΦΕΚ Α' 138), όπως ισχύει, 

7. του ν. 2472/1997 «Προστασία του ατόμου από την 
επεξεργασία δεδομένων προσωπικού χαρακτήρα» (ΦΕΚ 
Α' 50), όπως ισχύει, 

8. του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ Α' 112), όπως ισχύει, 

9. της με αριθ. ΥΑΠ/Φ.40.4/1 /989 απόφασης του Υφυ¬ 
πουργού Διοικητικής Μεταρρύθμισης και Ηλεκτρονικής 
Διακυβέρνησης «Κύρωση Πλαισίου Παροχής Υπηρεσιών 
Ηλεκτρονικής Διακυβέρνησης» (ΦΕΚ ΒΊ 301/12.04.2012), 
όπως ισχύει, 


10. της με αριθ. ΥΑΠ/Φ.40.4/3/1031 απόφασης του 
Υφυπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης, «Ρυθμίσεις για το Ηλεκτρονικό 
Δημόσιο Έγγραφο» (ΦΕΚ ΒΊ 317/23.04.2012). 

11. της με αριθμ. ΥΑΠ/Φ.40.4/163 απόφασης του Υφυ¬ 
πουργού Διοικητικής Μεταρρύθμισης και Ηλεκτρονικής 
Διακυβέρνησης «Ρυθμίσεις για α) τη διαδικασία και τον 
τρόπο ηλεκτρονικής επιβεβαίωσης της λήψης και της 
ασφαλούς χρονοσήμανσης, β) τις προδιαγραφές και τα 
πρότυπα του συστήματος για τη γνωστοποίηση εγγρά¬ 
φων σε φυσικά πρόσωπα ή Ν.Π.Ι.Δ. με χρήση ΤΠΕ και 
γ) την ηλεκτρονική διακίνηση εγγράφων μεταξύ φορέ¬ 
ων του δημόσιου τομέα και των φυσικών προσώπων ή 
ΝΠΙΔ» (ΦΕΚ Β'401/22.02.2013), όπως ισχύει, 

12. της με αριθμ. 5072/6 απόφασης του Υπουργού Ερ¬ 
γασίας, Κοινωνικής Ασφάλισης και Πρόνοιας «Επανακα¬ 
θορισμός των όρων και προϋποθέσεων ηλεκτρονικής 
υποβολής εντύπων αρμοδιότητας Σώματος Επιθεώρη¬ 
σης Εργασίας (ΣΕΠΕ) και Οργανισμού Απασχολήσεως 
Εργατικού Δυναμικού (ΟΑΕΔ), σύμφωνα με τις Υποπα- 
ραγράφους ΙΑ. 10,11,12,13 και 14 του άρθρου πρώτου 
του ν. 4093/2012» (ΦΕΚ Β'449/25.02.2013), όπως ισχύει, 

13. της με αριθμ. 27397/122 απόφασης του Υπουργού 
και του Υφυπουργού Εργασίας, Κοινωνικής Ασφάλισης 
και Πρόνοιας «Επιβολή διοικητικών κυρώσεων για τις 
ευθέως αποδεικνυόμενες παραβάσεις της εργατικής νο¬ 
μοθεσίας, κατά δέσμια αρμοδιότητα του Επιθεωρητή 
Εργασίας» (ΦΕΚ Β' 2062/23.08.2013), όπως ισχύει, 

14. της με αριθμ. οικ. 34331/Δ9.8920 απόφασης του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης «Απλούστευση διαδικασιών Σώματος 
Επιθεώρησης Εργασίας (Σ.ΕΠ.Ε.) μέσω του Ολοκληρω¬ 
μένου Πληροφοριακού Συστήματος του Σ.ΕΠ.Ε. (ΟΠΣ- 
ΣΕΠΕ)» (ΦΕΚ Β' 2458/10.08.2016), όπως ισχύει, 

15. της με αριθ. οικ. 38038/Δ9.9825 απόφασης του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης, «Κανονισμός για την ηλεκτρονική 
έκδοση και διαχείριση εγγράφων του Σώματος Επιθε¬ 
ώρησης Εργασίας (ΣΕΠΕ)» (ΦΕΚ Β' 2979/16.09.2016), 

16. την ανάγκη να καθοριστεί η μορφή, το περιεχόμενο 
και η χρήση των τυποποιημένων δελτίων ελέγχου, και 

17. το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τεύχος Β'344/08.02.2017 


Άρθρο 1 

Πεδίο εφαρμογής 

Στο Σώμα Επιθεώρησης Εργασίας (Σ.ΕΠ.Ε.) οι Επιθεω¬ 
ρητές Εργασίας υποχρεούνται κατά τη διενέργεια των 
ελέγχων τους να συμπληρώσουν ειδικά για το σκοπό 
αυτό Δελτία Ελέγχου που έχουν τη μορφή τυποποιημέ¬ 
νων εντύπων ή αντίστοιχων ηλεκτρονικών εφαρμογών 
στα οποία αναγράφονται όλα τα στοιχεία των παραβά¬ 
σεων και υποδείξεις προς συμμόρφωση με την κείμενη 
νομοθεσία. 

Άρθρο 2 

Τυποποιημένα δελτία ελέγχου 

1. Το τυποποιημένο Δελτίο Ελέγχου έχει τη μορφή και 
το περιεχόμενο που περιγράφεται στα άρθρα 3 και 4 
της παρούσας. 

2. Κατά τη διενέργεια ελέγχων με χρήση ηλεκτρονικής 
εφαρμογής μέσω του Ολοκληρωμένου Πληροφορια¬ 
κού Συστήματος του Σ.ΕΠ.Ε. (ΟΠΣ-ΣΕΠΕ), οι Επιθεωρητές 
Εργασίας συμπληρώνουν την ηλεκτρονική φόρμα του 
τυποποιημένου Δελτίου Ελέγχου, σύμφωνα με τα άρθρα 
3 και 4 της παρούσας απόφασης. 

Οταν δεν είναι δυνατή η συμπλήρωση της ηλεκτρο¬ 
νικής φόρμας ο Επιθεωρητής Εργασίας συμπληρώνει 
το χειρόγραφο τυποποιημένο έντυπο Δελτίο Ελέγχου. 

3. Το χειρόγραφο τυποποιημένο έντυπο Δελτίο Ελέγ¬ 
χου έχει τη μορφή μπλοκ με αριθμημένα τριπλότυπα 
φύλλα χαρτιού, όπως αυτό επισυνάπτεται στο Παράρτη¬ 
μα II για τα ήδη τυπωθέντα μέχρι την έναρξη ισχύος της 
παρούσας έντυπα Δελτία Ελέγχου. Μετά την εξάντληση 
των αποθεμάτων αυτών, τυπώνονται και συμπληρώνο¬ 
νται Δελτία Ελέγχου σύμφωνα με τα άρθρα 3 και 4 της 
παρούσας απόφασης. 

4. Η ηλεκτρονική φόρμα του τυποποιημένου Δελτίου 
Ελέγχου αποτελεί μέρος της ηλεκτρονικής εφαρμογής 
του Υποσυστήματος Ελέγχων του Ολοκληρωμένου Πλη¬ 
ροφοριακού Συστήματος του Σώματος Επιθεώρησης 
Εργασίας (ΟΠΣ-ΣΕΠΕ). Ενδεικτικά στοιχεία/πεδία ηλε¬ 
κτρονικού δελτίου ελέγχου παρατίθενται στο συνημμένο 
στην παρούσα απόφαση Παράρτημα I. 

Άρθρο 3 

Περιεχόμενο δελτίου ελέγχου 

Ι.Το Δελτίο Ελέγχου περιλαμβάνει διαπιστωθείσες 
παραβάσεις και τυχόν υποδείξεις/ συστάσεις, προθε¬ 
σμίες συμμόρφωσης, στοιχεία/έγγραφα που παρελή- 
φθησαν ή που καλείται να προσκομίσει ο εργοδότης, 
πρόσκληση για παροχή γραπτών εξηγήσεων και τυχόν 
άλλες παρατηρήσεις και διευκρινίσεις που αφορούν το 
συγκεκριμένο έλεγχο. 

2. Στο Δελτίο Ελέγχου αναγράφεται ο τίτλος της υπη¬ 
ρεσίας, ο αριθμός δελτίου (χειρόγραφος αύξων αριθμός 
για το χειρόγραφο έντυπο δελτίο ή αριθμός οίί Ιιπθ στην 
ηλεκτρονική εφαρμογή), ο αριθμός υπόθεσης ελέγχου 
μόνο στην ηλεκτρονική εφαρμογή, η ημερομηνία, η ώρα 
και ο τόπος ελέγχου. 

3. Στο Δελτίο Ελέγχου που αφορά τεχνικά έργα δύ- 
ναται να αναγράφεται και ο αριθμός της οικοδομικής 
αδείας, ο κύριος του έργου, η διεύθυνση του εργοταξίου, 


καθώς και τα πλήρη στοιχεία των εργολάβων και των 
υπεργολάβων. 

4. Το Δελτίο Ελέγχου έχει την ακόλουθη δομή: 
α. Αναγράφεται ενδεικτικά η φράση: «Σήμερα την 
../...Λ... (αναγράφεται η ημερομηνία του ελέγχου), ημέρα 

.(αναγράφεται η ημέρα της εβδομάδας), ώρα Έναρξης 

Ελέγχουώρα Λήξης(αναγράφεται η ακριβής ώρα 
έναρξης και λήξης του ελέγχου), οι υπογράφοντες Επι¬ 
θεωρητές Εργασίας της Υπηρεσίας μας. 

μετέβησαν και πραγματοποίησαν Έλεγχο στ.(ανα¬ 

γράφεται η επωνυμία της επιχείρησης ή, αν δεν πρόκει¬ 
ται για επιχείρηση, αναγράφεται το ονοματεπώνυμο του 

εργοδότη) στον.(αναγράφεται ο τόπος ελέγχου)». 

β. Στο πρώτο μέρος αναγράφονται τα στοιχεία του 
εργοδότη [ονοματεπώνυμο/επωνυμία/διακριτικός τίτ¬ 
λος, ΑΦΜ και αρμόδια ΔΟΥ, νομική μορφή, διεύθυνση 
και στοιχεία επικοινωνίας, στοιχεία εργοδότη ή νομίμου 
εκπροσώπου ή κυρίου του έργου ή εργολάβου, αριθμός 
απασχολούμενου προσωπικού έδρας ή υποκαταστήμα¬ 
τος ή τόπου απασχόλησης (άνδρες, γυναίκες, ανήλικα), 
κωδικός κλάδου οικονομικής δραστηριότητας]. 

γ. Οι επόμενες αριθμημένες παράγραφοι, ανάλογα με 
τα ευρήματα του ελέγχου, δύναται να περιέχουν: 

ί. Διαπιστώσεις κατά τον έλεγχο, τυχόν υποδείξεις/ 
συστάσεις, αναφορά των σχετικών διατάξεων και προ¬ 
θεσμίες συμμόρφωσης. 

ίί. Διαπίστωση παραβάσεων με τη διατύπωση «Δια¬ 
πιστώθηκε» ή «Διαπιστώθηκαν» και με αναλυτική ανα¬ 
φορά των σχετικών πραγματικών περιστατικών, καθώς 
και των σχετικών διατάξεων από τις οποίες προκύπτουν 
οι παραβάσεις. 

ίϋ. Άμεση διακοπή εργασιών όταν διαπιστώνεται άμε¬ 
σος και σοβαρός κίνδυνος για την ασφάλεια και υγεία 
των εργαζομένων με αναφορά των σχετικών διατάξεων. 

ίν. Οιαδήποτε άλλη παρατήρηση σχετικά με το συγκε¬ 
κριμένο αντικείμενο ελέγχου (ελεγκτικό βήμα). 

ν. Η τελευταία παράγραφος, ανάλογα με τα ευρήματα 
του ελέγχου, δύναται να περιέχει: 

α) τυχόν στοιχεία/έγγραφα που επεδείχθησαν ή πα- 
ρελήφθησαν από τον εργοδότη ή νόμιμο εκπρόσωπο 
ή τρίτο, 

β) τυχόν στοιχεία/έγγραφα που καλείται να προσκο¬ 
μίσει ο εργοδότης, 

γ) διαπιστωθείσες παραβάσεις για τις οποίες προβλέ- 
πονται διοικητικές κυρώσεις και η πρόσκληση για παρο¬ 
χή γραπτών εξηγήσεων όταν απαιτούνται, καθώς και η 
άμεση διακοπή οικοδομικών εργασιών στην περίπτωση 
άμεσου επικείμενου κινδύνου για την ασφάλεια και την 
υγεία των εργαζομένων, 

δ) πεδίο καταχώρισης ελεύθερου κειμένου για την κα¬ 
ταγραφή οιασδήποτε άλλης παρατήρησης, στοιχείου 
ή διαπίστωσης το οποίο οι διενεργούντες τον έλεγχο 
Επιθεωρητές Εργασίας κρίνουν σκόπιμο να αναφερθεί, 
ε) στοιχεία τυχόν παρισταμένων κατά τον έλεγχο (εν¬ 
δεικτικά: αστυνομικών, κτλ), 
στ) το ονοματεπώνυμο των διενεργησάντων τον έλεγ¬ 
χο Επιθεωρητών Εργασίας, 
ζ) τα στοιχεία του παραλαβόντος και η ιδιότητα αυτού 
και 

η) σε περίπτωση άρνησης παραλαβής του δελτίου 
ελέγχου κατά τον επιτόπιο έλεγχο, ο Επιθεωρητής Ερ¬ 
γασίας κάνει τη σχετική παρατήρηση στο σημείο υπο¬ 
γραφής του παραλαβόντος. 

Άρθρο 4 

Περιεχόμενο δελτίου ελέγχου κατά τη διεξαγωγή 

επανελέγχου 

1 .Το δελτίο ελέγχου κατά τη διεξαγωγή επανελέγχου 
έχει την ακόλουθη δομή: 

α. Στην πρώτη παράγραφο αναφέρεται το προηγού¬ 
μενο δελτίο ελέγχου βάσει του οποίου διενεργείται ο 
επανέλεγχος. Ενδεικτικά χρησιμοποιείται η φράση «Σε 

συνέχεια του με αριθ.δελτίου ελέγχου της 

Υπηρεσίας μας, διενεργείται επανέλεγχος στην επιχεί¬ 
ρηση (ή στο υποκατάστημα ή στον τόπο απασχόλησης 
ή στο εργοτάξιο)». 

β. Στις υπόλοιπες αριθμημένες παραγράφους αναφέ- 
ρονται αναλυτικά οι υποδείξεις/συστάσεις οι οποίες θα 
έπρεπε να έχουν υλοποιηθεί σύμφωνα με τις τεθείσες 
προθεσμίες συμμόρφωσης. Αναφέρεται ρητώς εάν έχει 
σημειωθεί πλήρης, μερική ή μη συμμόρφωση. Στις πε¬ 
ριπτώσεις της πλήρους και της μερικής συμμόρφωσης 
δύναται να περιγραφούν οι ενέργειες που έχουν πραγμα¬ 
τοποιηθεί βάσει των υποδείξεων/συστάσεων, ενώ στην 
περίπτωση της πλήρους ή μερικής μη συμμόρφωσης 
ζητούνται γραπτές εξηγήσεις, εκτός εάν προκύπτει βά¬ 
σιμος λόγος της μη συμμόρφωσης ο οποίος πρέπει να 
αναφερθεί ρητώς και να ορισθεί νέα προθεσμία συμ¬ 
μόρφωσης υπό τις νέες συνθήκες. Για όλες τις ανωτέρω 
περιπτώσεις αναφέρονται οι σχετικές διατάξεις. 

γ.Το δελτίο ελέγχου κατά τη διεξαγωγή επανελέγχου 
μπορεί να συμπεριλάβει νέες διαπιστούμενες παραβά¬ 
σεις ή/και γινόμενες υποδείξεις/συστάσεις με προθεσμία 
συμμόρφωσης, καθώς και τις σχετικές διατάξεις. 

δ. Όταν προκύπτουν παραβάσεις, μετά από την εξέτα¬ 
ση στοιχείων/εγγράφων που προσκόμισε ο εργοδότης, 
καταγράφονται στο δελτίο ελέγχου κατά τη διεξαγωγή 
επανελέγχου με αναφορά και των σχετικών διατάξεων. 

2. Στο δελτίο ελέγχου κατά τη διεξαγωγή επανελέγχου 
που αφορά τεχνικά έργα δύναται να αναγράφεται και ο 
αριθμός της οικοδομικής αδείας, ο κύριος του έργου, η 
διεύθυνση του εργοταξίου, καθώς και τα πλήρη στοιχεία 
των εργολάβων και των υπεργολάβων. 

3. Με την επιφύλαξη των αμέσως ανωτέρω παραγρά¬ 
φων, για το περιεχόμενο του δελτίου επανελέγχου εφαρ¬ 
μόζεται το άρθ. 3 της παρούσας Απόφασης. 

Άρθρο 5 

Συμπλήρωση και κοινοποίηση δελτίου ελέγχου 

1. Κατά τον επιτόπιο έλεγχο, οι Επιθεωρητές Εργασίας 
προβαίνουν στις εξής ενέργειες: 

α) Η συμπληρωμένη ηλεκτρονική φόρμα του Δελτί¬ 
ου Ελέγχου εκτυπώνεται σε δύο (2) αντίγραφα τα οποία 
υπογράφονται από τους διενεργούντες τον έλεγχο Επι¬ 
θεωρητές Εργασίας. Στη συνέχεια τα υπογεγραμμένα 
αντίγραφα δίδονται στον εργοδότη (ή το νόμιμο εκπρό¬ 
σωπό του ή τρίτο) ο οποίος υπογράφει και στα δύο και 
κρατάειτο ένα. 


Εφόσον κατά τον επιτόπιο έλεγχο συντρέχουν οι 
απαραίτητες τεχνικές δυνατότητες διασύνδεσης με το 
ΟΠΣ-ΣΕΠΕ, το ηλεκτρονικό Δελτίο Ελέγχου δύναται να 
επιδίδεται στον εργοδότη με απ'ευθείας ανάρτηση στον 
προσωπικό του λογαριασμό. 

β) Το συμπληρωμένο χειρόγραφα τυποποιημένο έντυ¬ 
πο Δελτίου Ελέγχου, υπογράφεται με τη μορφή του τρι¬ 
πλότυπου σε τρία (3) αντίγραφα από τους διενεργούντες 
τον έλεγχο Επιθεωρητές Εργασίας. Στη συνέχεια το υπο¬ 
γεγραμμένο τριπλότυπο δελτίο δίδεται στον εργοδότη (ή 
το νόμιμο εκπρόσωπό του ή τρίτο) ο οποίος υπογράφει 
και κρατάει το πρώτο φύλλο. 

γ) Σε περίπτωση χειρόγραφης συμπλήρωσης του 
έντυπου Δελτίου Ελέγχου, ο Επιθεωρητής Εργασίας το 
ψηφιοποιεί εντός επτά (7) εργασίμων ημερών από την 
επομένη της διενέργειας του ελέγχου στο ΟΠΣ-ΣΕΠΕ 
καταχωρίζοντας και συμπληρώνοντας τα απαραίτητα 
στοιχεία στα σχετικά πεδία και το αναρτά στον προσω¬ 
πικό λογαριασμό του εργοδότη στο ΟΠΣ-ΣΕΠΕ προς 
ενημέρωση. 

Διευκρινίζεται ότι σε αυτή την περίπτωση, ημερομηνία 
επίδοσης του Δελτίου Ελέγχου αποτελεί η ημερομηνία 
παράδοσης του χειρόγραφου Δελτίου Ελέγχου από τους 
διενεργούντες τον έλεγχο Επιθεωρητές στον εργοδότη 
(ή στον νόμιμο εκπρόσωπό του ή τρίτο). 

δ) Σε περίπτωση άρνησης του εργοδότη (ή του νομί¬ 
μου εκπροσώπου ή τρίτου) να υπογράψει ή/και να πα- 
ραλάβει τα αντίγραφα της εκτυπωμένης ηλεκτρονικής 
φόρμας του Δελτίου Ελέγχου ή του χειρόγραφα συμπλη- 
ρωθέντος Δελτίου Ελέγχου ή σε περίπτωση αδυναμίας 
επίδοσης κατά τον έλεγχο, ο Επιθεωρητής Εργασίας 
προβαίνει στην κοινοποίηση του δελτίου ελέγχου με 
ανάρτηση στον προσωπικό λογαριασμό του εργοδότη 
που τηρείται στο ΟΠΣ-ΣΕΠΕ, με ταυτόχρονη αποστολή 
ειδοποίησης στο ηλεκτρονικό του ταχυδρομείο, καθώς 
και σε περαιτέρω ενέργειες σχετικά με την κοινοποίηση 
όταν κρίνεται αναγκαίο (αποστολή με συστημένη αλ¬ 
ληλογραφία, κοινοποίηση με δικαστικό επιμελητή ή με 
κάθε πρόσφορο τρόπο). 

2. Στις λοιπές περιπτώσεις ελέγχου, πλην του επιτό¬ 
πιου, ο Επιθεωρητής Εργασίας κοινοποιεί το δελτίο 
ελέγχου στον εργοδότη με ανάρτηση στον προσωπικό 
λογαριασμό του τελευταίου στο ΟΠΣ-ΣΕΠΕ και παράλ¬ 
ληλη αποστολή ειδοποίησης στο ηλεκτρονικό της/ου 
ταχυδρομείο. Οταν κρίνεται αναγκαίο, προβαίνει σε πε¬ 
ραιτέρω ενέργειες σχετικά με την επίδοση (αποστολή με 
συστημένη αλληλογραφία, κοινοποίηση με δικαστικό 
επιμελητή ή με κάθε πρόσφορο τρόπο). 

3. Σε περίπτωση παρεμπόδισης ελέγχου ή διακοπής 
αυτού, αυτό θα διατυπώνεται στο Δελτίο Ελέγχου και θα 
καταχωρίζεται στο ΟΠΣ-ΣΕΠΕ, εφαρμόζοντας τις διαδι¬ 
κασίες κοινοποίησης, όπως περιγράφονται στο εδάφιο 
δ της παραγράφου 1 του παρόντος άρθρου. 

4. Οταν ο εργοδότης δεν έχει προσωπικό λογαριασμό 
στο ΟΠΣ-ΣΕΠΕ, η κοινοποίηση της ηλεκτρονικής φόρμας 
ή του χειρόγραφα συμπληρωθέντος δελτίου ελέγχου 
γίνεται με κάθε πρόσφορο τρόπο. 

Άρθρο 6 

Ηλεκτρονικός φάκελος υπόθεσης ελέγχου 
1.0 ηλεκτρονικός φάκελος της Υπόθεσης Ελέγχου του 
εργοδότη που τηρείται στο ΟΠΣ-ΣΕΠΕ περιλαμβάνει: 

α) την καταγραφή των υποδείξεων, των παρατηρήσε¬ 
ων, της διαπίστωσης ή μη παραβάσεων διατάξεων της 
εργατικής νομοθεσίας, 

β) την παροχή έγγραφων εξηγήσεων ή πρόσθετων 
στοιχείων εκ μέρους της/ου εργοδότριας/η, 
γ) τον έλεγχο συμμόρφωσης του εργοδότη στις υπο¬ 
δείξεις των Επιθεωρητών Εργασίας, 
δ) τη σύνταξη εισηγήσεων για την επιβολή ή μη επι¬ 
βολή διοικητικών κυρώσεων, 
ε) την επιβολή διοικητικών κυρώσεων, 
στ) την έκδοση αποφάσεων μετά από κατάθεση αίτη¬ 
σης θεραπείας ή ιεραρχικής προσφυγής, 
ζ) την παρακολούθηση των προθεσμιών ενδίκων βο¬ 
ηθημάτων ή μέσων, 

η) την κοινοποίηση των δικογράφων του ενδίκου βο¬ 
ηθήματος ή μέσου, 

θ) την αποστολή φακέλου προς το δικαστήριο, 
ι) την κοινοποίηση δικαστικών αποφάσεων, 
ια) την αποστολή των απαραίτητων εγγράφων προς τις 
αρμόδιες ΔΟΥ μετά την επιβολή των πράξεων επιβολής 
προστίμου ή μετά την έκδοση των σχετικών δικαστικών 
αποφάσεων, 

ιβ) την υποβολή μήνυσης ή μηνυτήριας αναφοράς και 
την παρακολούθηση της εξέλιξής της και 
ιγ) την αποστολή εγγράφων προς τις αρμόδιες Υπη¬ 
ρεσίες του ΟΑΕΔ και του ΙΚΑ. 

2. Οι ενέργειες που απαιτούνται μετά από κάθε είδους 
έλεγχο πραγματοποιούνται κατά προτεραιότητα μέσω 
της χρήσης του ΟΠΣ-ΣΕΠΕ. 


Άρθρο 7 

Πληροφοριακό Σύστημα Εργάνη 

Στο πλαίσιο της διαλειτουργικότητας του ΟΠΣ-ΣΕΠΕ με 
το ΠΣ ΕΡΓΑΝΗ αντλούνται κάθε είδους στοιχεία, πληρο¬ 
φορίες ή/και έγγραφα που αφορούν τους εγγεγραμμέ¬ 
νους εργοδότες και το απασχολούμενο προσωπικό τους. 

Άρθρο 8 

Τα Παραρτήματα I και II που επισυνάπτονται στην πα¬ 
ρούσα αποτελούν αναπόσπαστο μέρος αυτής. 

Άρθρο 9 

Μεταβατικές διατάξεις 

Κατά το πρώτο εξάμηνο μετά την ημερομηνία έναρξης 
ισχύος της παρούσας απόφασης, η ψηφιοποίηση στο 
ΟΠΣ-ΣΕΠΕ των χειρόγραφων τυποποιημένων έντυπων 
Δελτίων Ελέγχου του άρθρου 5 παράγραφος 1 γ αυτής θα 
πραγματοποιείται σύμφωνα με οδηγίες εφαρμογής του 
Ειδικού Γραμματέα του Σ.ΕΠ.Ε., που θα καθορίζουν τον 
αριθμό ή/και το ποσοστό των χειρόγραφων τυποποιη¬ 
μένων εντύπων Δελτίων Ελέγχου που θα καταχωρίζεται 
στο ΟΠΣ-ΣΕΠΕ ανά συγκεκριμένα χρονικά διαστήματα, 
καθώς και κάθε άλλη αναγκαία λεπτομέρεια. 

Μετά την πάροδο της ανωτέρω περιόδου το σύνολο 
των χειρόγραφων τυποποιημένων εντύπων Δελτίων 
Ελέγχου θα ψηφιοποιούνται στο ΟΠΣ-ΣΕΠΕ σύμφωνα 
με το άρθρο 5 παράγραφος 1γ της παρούσας απόφα¬ 
σης. 

Άρθρο 10 

Ισχύς της απόφασης 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

ΠΑΡΑΡΤΗΜΑ I 

ΕΝΔΕΙΚΤΙΚΑ ΠΕΔΙΑ ΗΛΕΚΤΡΟΝΙΚΗΣ ΦΟΡΜΑΣ ΔΕΛΤΙΟΥ ΕΛΕΓΧΟΥ 



ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΡΓΑΣΙΑΣ 
ΚΟΙΝΩΝΙΚΗΣ ΑΣΦΑΛΙΣΗΣ & 
ΚΟΙΝΩΝΙΚΗΣ ΑΛΛΗΛΕΓΓΥΗΣ 
ΣΩΜΑ ΕΠΙΘΕΩΡΗΣΗΣ ΕΡΓΑΣΙΑΣ 
(Σ.ΕΠ.Ε.) 


Αριθμός δελτίου ελέγχου 
Αριθμός υπόθεσης ελέγχου 

Ημ/νία-Ώρα ελέγχου 
Τόπος ελέγχου 


Ταχ. Δ/νση 
Ταχ. Κώδικας 
Τηλέφωνο 
Ρβχ 
ΕιτιβϊΙ 

Πληροφορίες 


ΔΕΛΤΙΟ ΕΛΕΓΧΟΥ 

Σήμερα την. ημέρα . (ώρα έναρξης ελέγχου: . - ώρα λήξης ελέγχου: .) οι 

υπογράφοντες Επιθεωρητές Εργασίας της Υπηρεσίας μας . μετέβησαν και 

πραγματοποίησαν έλεγχο στ. 


ΣΤΟΙΧΕΙΑ ΕΡΓΟΔΟΤΗ 

Ονοματεπώνυμο/Επωνυμία 


Διακριτικός Τίτλος 


Α.Φ.Μ. 

Δ.Ο.Υ. 

ϊ 

Νομική μορφή 


Διεύθυνση 


Στοιχεία επικοινωνίας 

Τ ηλέφωνο 

Ρ3Χ Ε-ΓΠ3ΪΙ 

Στοιχεία εργοδότη ή νομίμου 
εκπροσώπου ή κυρίου του έργου ή 
εργολάβου 

Ονοματεπώνυμο 

Όνομα Πατέρα 
Επώνυμο Πατέρα 
Α.Φ.Μ. 

Τ ηλέφωνο 

Ιδιότητα 


Απασχολούμενο προσωπικό έδρας 

Άνδρες:. Γυναίκες:.... Ανήλικοι:... 

Σύνολο: . 

Απασχολούμενο προσωπικό 
υποκαταστήματος 

Άνδρες:. Γυναίκες:.... Ανήλικοι:... 

Σύνολο: . 

Απασχολούμενο προσωπικό τόπου 
ελέγχου 

Άνδρες:. Γυναίκες:.... Ανήλικοι:... 

Σύνολο: . 

ΕΛΕΓΚΤΙΚΑ ΠΕΔΙΑ - 

ΔΙΑΠΙΣΤΟΥΜΕΝΕΣ ΠΑΡΑΒΑΣΕΙΣ ή/και ΓΙΝΟΜΕΝΕΣ ΥΠΟΔΕΙΞΕΙΣ/ΣΥΣΤΑΣΕΙΣ - ΠΡΟΘΕΣΜΙΕΣ 
ΣΥΜΜΟΡΦΩΣΗΣ - ΠΕΡΙΓΡΑΦΗ ΝΟΜΟΘΕΣΙΑΣ - ΠΑΡΑΤΗΡΗΣΕΙΣ 


ΠΑΡΕΛΗΦΘΗΣΑΝ ΑΠΟ ΤΟΝ ΕΡΓΟΔΟΤΗ /ΝΟΜΙΜΟ ΕΚΠΡΟΣΩΠΟ/ ΤΡΙΤΟ ΤΑ ΑΚΟΛΟΥΘΑ 
ΣΤΟΙΧΕ ΙΑ/ΕΓΓΡΑΦΑ 


Ελεύθερο κείμενο με άλλες παρατηρήσεις 

ΣΤΟΙΧΕΙΑ/ΕΓΓΡΑΦΑ ΠΟΥ ΚΑΛΕΙΤΑΙ ΝΑ ΠΡΟΣΚΟΜΙΣΕΙ Ο ΕΡΓΟΔΟΤΗΣ 


Ελεύθερο κείμενο με άλλες παρατηρήσεις 


ΕΓΓΡΑΦΕΣ ΕΞΗΓΗΣΕΙΣ 


Α/Α 

Περιγραφή 






Επειδή για τις ανωτέρω διαπιστωθείσες παραβάσεις προβλέπονται, μεταξύ άλλων, διοικητικές κυρώσεις (άρθ. 24 

του Ν.3996/2011), καλείστε στην Υπηρεσία μας (09:00-13:00) εντός . (.) ημερών να 

παράσχετε έγγραφες εξηγήσεις. 

Σε περίπτωση μη προσκόμισης ζητηθέντων στοιχείων/εγγράφων καλείστε, εντός της προαναφερόμενης 
προθεσμίας, να παράσχετε έγγραφες εξηγήσεις σχετικά με τους λόγους μη προσκόμισής τους. 


ΠΑΡΙΣΤΑΜΕΝΟΙ ΚΑΤΑ ΤΟΝ ΕΛΕΓΧΟ 

Ονοματεπώνυμο 

Ιδιότητα 

Υπογραφή 








Ο/Οι Επιθεωρητής/τές Εργασίας 


Παραλαβών ΥΠΟΓΡΑΦΗ-ΣΦΡΑΓΙΔΑ 
Ονοματεπώνυμο: 

Ιδιότητα: 

Ημερομηνία: _ 


Για την παρεμπόδιση της εισόδου των οργάνων του ΣΕΠΕ, την άρνηση παροχής στοιχείων ή 
την παροχή ψευδών στοιχείων προβλέπονται διοικητικές και ποινικές κυρώσεις (άρθ. 2 παρ. 
2 περ. δ" εδ. γ' του Ν. 3996/2011 & άρθ. 8 παρ. 2 του Ν. 2336/1995). 

* Στις περιπτώσεις επιβολής προστίμου κατά δέσμια αρμοδιότητα για τις ευθέως αποδεικνυόμενες 
παραβάσεις της εργατικής νομοθεσίας χωρίς προηγούμενη πρόσκληση για παροχή εξηγήσεων. 


































>**«>· 1 ΙΑΙ>«ίΠΗίΓΜηΐ η^| ΛΙ3^>5|3. ΚΠΤΒΙΟ. 11ΕΛΕΚΠ 

ΠΑΡΑΡΤΗΜΑ II 

ΕΝΤΥΠΗ ΜΟΡΦΗ ΔΕΛΤΙΟΥ ΕΛΕΓΧΟΥ 


Θ 

ΥΠΟΥΡΓΕΙΟ ΕΡΓΑΣΙΑΣ 
ΚΟΙΝΩΝΙΚΗΣ ΑίΡΑΛΣΗΣ 1 ΠΡΟΝϋΑΙ 
ΣΩΜΑ ΕΠΚ3ΕΩΡΜΤΩΝ ΕΡΓΑΣΙΑΣ 


ΚΩΛ νΓΜΡΕΣΙΑΣ 


ΔΕΛΤΙΟ ΕΛΕΓΧΟΥ 


ΑΥΞ_ ΑΡ. : 

ΓΠ 

ΚΟΔ. ΚΛΑΛΟΥ · 

Ιϋ 

ΑΡ ΜΗΤΡ ΕΡΓΟΔΟΤΗ |ΛΜ£. ΙΚΑ) 

Ί 1 ΕΓ 

ΓΠ 

ΜΗν ΥΠΟ*. ιΚΑ: | 

1 1 1 

ΕΒΚΝΠ ΝΑΙ | | 

οχ ο 


8* 

2Ϊ 


ΕΙΓ.Μ>Τ*Α 


ΕλΛΟΓ _ 

ΔΝΙΗ | ΠΕΡΚΜΙΗ 


ΑΒΜ 


| ΔΟΥ: 


0Λ05 


ΑΤΌ.: 


ΓΚ 


ΠΙΛΕΟΩΚΙΛ: 


|βΑτ 


ΜΜ 


.. ^ 

α. 

<Γ ,* 
£ 
ΙΑ/ 

ΑΜΑΡΕΣ 

γυνα*<γ.ϊ 

ΑΝΗΛΙΚΟΙ 

ΣΥΝΟΛΟ 

ΗΜΕΔΑΠΟΙ 

ΑΛΛΟΔΑΠΟΙ 

ΗΜΕΔΑΠΟ. 

ΑΛΛΟΔΑΠΟΙ 

ΗΜΕΔΛΓΜ 

ΛΛΛΟΑΛΠΟΙ 









ΑΜΜΤΙ 

ΛΝΑ» 

ΛΜιΚυΐ 



ΑΜΝίΟ 

ΑΪΡΛΙ3 

ΛΝΑΙΟ 

«ΟΛΟ 

ΛΑΛΙΑ 

ΜΜίΙ 

ΑΚΛΖ· 














ι-ΜΡΡΟΜΗΝΙΛ _____—-:- ΟΡΑ:- 

ΠΑΡΑΤΗΡΗΣΕΙΣ ΚΑΙ ΥΟΟΛΕΙϊΕιΣ 



Ο ΠΑΡΑΛΑΒΩΝ ΑΠΟ ΤΗΝ ΕΓΡΧΕΙΡΉΪΗ ΟΙ ΕΠΙΟΕΩΡΜΤΕΣ 

· Ο»ομ®ιιπυτ·\*»:> ι|(·0τπ*ο 


2 


ΕΧΑΕ-ΠΣΗ Οτκ>«κ ^πρΐ,ηοΔΩι νμ ιυ» <χ>ψ*λ+> ΓΟυ ΣίΠΕ ή ΣΝ«ι Ρ*>|»Η| <π«ι«ΐ3ΔΚ«-ιο. ηο«»«ο .Τ< ίΡΡβΊΙ « ;4Ι3Δ«ι 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιανουάριου 2017 
Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

Καττοδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: \Λ/0ί)ΐτ>35ί0ΐ·.0ΐ(ά)0ΐ.αι· 

. 02003440802170008 * 



























































































